Source: http://www.katasztrofavedelem.hu/index2.php?pageid=press_sajto&start=92
Timestamp: 2018-07-20 02:59:53+00:00

Document:
Jogerős ítélet a pomázi tűzoltóparancsnokkal szemben folyamatban lévő perben
2015. március 26-án tartották a BM OKF felperes és Leidinger István pomázi tűzoltóparancsnok, alperes között folyamatban lévő per másodfokú tárgyalását (az elsőfokú ítéletről szóló közleményt a Fővárosi Törvényszék ítélete alapján a BM OKF törölte), melynek berekesztését követően jogerős ítélet született. A felperes keresetében tizenhét nyilatkozat tekintetében kérte jó hírneve megsértésének megállapítását és az ahhoz fűződő jogkövetkezmények megítélését. Az elsőfokú bíróság 2014. március 6-án született döntése értelmében Leidinger István a BM OKF jó hírnevét a keresetben meghatározott nyilatkozatok közül kizárólag az alábbi valótlan tényállításokkal sértette meg: „A hírekben szinte nincs olyan nap, amikor nem számolnának be róla, hogy egy-két ember bent égett a házában. Január-február hónapban több tűzhalál történt az országban, mint korábban egy-egy év alatt. Mindez azért, mert elbizonytalanítottak egy jól működő rendszert.” „Most itt az történt, hogy az újat (a riasztási rendszert – a szerk.) még nem vezették be, a régit már megszüntették, tehát most Isten irgalmazzon annak, akinek a háza ég vagy bajba kerül, mert a fene tudja, hogy mikor fog tűzoltói segítséget kapni.” A további nyilatkozatok tekintetében a bíróság a keresetet elutasította. Az alperest a BM OKF jó hírnevének megsértése miatt az elsőfokú bíróság a jövőre nézve eltiltotta a BM OKF jó hírnevét sértő, valótlan tényállítások megtételétől, elégtételadásra és a keresetben megjelölt 1.000.000 Ft-ból 200.000 Ft (és kamatai) kártérítés megfizetésére kötelezte. Az ítélet ellen az alperes fellebbezést, a felperes csatlakozó fellebbezést nyújtott be. A másodfokon eljáró Fővárosi Ítélőtábla az elsőfokú bíróság ítéletének nem fellebbezett részét nem érintette, a fellebbezett részt részben megváltoztatta, a nem vagyoni kártérítési igényt elutasította. A fent idézett két tényállítás vonatkozásában a jogsértést a másodfokú bíróság is megállapította. A jogsértés megállapításán túl Leidinger Istvánt eltiltotta a további jogsértéstől és bocsánatkérő közlemény közzétételére kötelezte. A másodfokú bíróság a tűzhalálokkal kapcsolatos tényállítás tekintetében Leidinger István által egy műsorvezetői kérdésre adott, a korábbi nyilatkozatára utaló helyeslő válasz vonatkozásában az elsőfokú bíróságtól eltérően nem állapított meg jogsértést. A BM OKF csatlakozó fellebbezése egy további nyilatkozatra terjedt ki, a csatlakozó fellebbezést a bíróság elutasította. A pernyertességi arányokra való tekintettel a BM OKF elsőfokú perköltség megfizetésére köteles, a másodfokú eljárás költségeit a felek maguk viselik. Leidinger István a BM OKF tudomása szerint az ítéletben foglalt kötelezettségének a mai napig nem tett eleget.
Fűtési technológiától függetlenül komoly veszélyt jelenthet a készülék nem rendeltetésszerű használata, a szabálytalan kivitelezés, illetve a műszaki felülvizsgálat vagy ellenőrzés elmulasztása. Bár a hűvösebb időben egyre több otthonban kezdenek el fűteni, még nem késő a hivatalos fűtési szezon kezdete előtt szakemberrel ellenőriztetni a tüzelő-fűtőberendezéseket és az égéstermék-elvezető rendszereket .
A 2014. március 11. napján „Pert vesztett a pomázi parancsnok” címmel megjelent közleményünkben valós tények hamis színben való feltüntetésével Leidinger István tűzoltóparancsnok személyhez fűződő jogait, nevesítve a jó hírnévhez való jogát megsértettük, ezért e jogsértés miatt elnézést kérünk.
Fokozott óvatosságra int a katasztrófavédelem a szabadtéri tüzek miatt
A csapadékmentes és rendkívül száraz időjárás miatt fokozott tűzveszély jellemzi az egész ország területét, hiszen a hőség jelentős szerepet játszik a szabadtéri tüzek kialakulásában. Az elszáradt növényzet könnyen meggyulladhat, elég hozzá egy eldobott még égő cigarettacsikk, vagy egy magára hagyott kerti grill. Megnőtt az agráriumban előforduló tüzek száma is, ezért fokozott figyelmet igényel a mezőgazdasági termények betakarítása is.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság